སློབ་གསོ་པུས་བརྗོད་དོན།མཐོ་རྒྱུགས་འདྲ་མཉམ་གཞུང་དྲང་ཡོང་བ་བྱ་རྒྱུ་དེ་རྒྱ་ཆེའི་རྒྱུགས་སྤྲོད་སློབ་མའི་བདེ་རྩར་ཐུག་པའི་ཁེ་ཕན་དང་སྤྱི་ཚོགས་ཞི་མཐུན་བརྟན་ལྷིང་དང་འབྲེལ་བ་ཡོད་པས་ཡིག་རྒྱུགས་ཀྱི་སྒྲིག་ལམ་ལ་གཏོར་བཤིག་གཏོང་བ་དང་ཚབ་རྒྱུགས་སྒྲིག་འཛུགས་དང་རྫུན་བཟོ་སོགས་ཀྱི་ཁྲིམས་འགལ་ཉེས་གསོག་གི་བྱེད་སྤྱོད་རིགས་རྩད་གཅོད་མཐའ་གསལ་བྱུང་ཚེ་འབྲེལ་ཡོད་སྡེ་ཚན་གྱིས་ཁྲིམས་ལྟར་རྡུང་རྡེག་ཚ་ནན་གཏོང་དགོས།ཐོབ་ཐང་ལག་ཁྱེར་དང་རྒྱུགས་སྤྲོད་ཁྲོལ་ཡིག་དང་དེ་བཞིན་ངོ་སྤྲོད་ཡི་གེ་གཞན་དག་རྫུན་བཟོ་དང་མི་གཞན་གྱིས་ཚབ་བྱེད་པའམ་ཡང་ན་རྒྱུགས་སྤྲོད་སློབ་མའི་ཚབ་བྱས་ཏེ་ཡིག་རྒྱུགས་ནང་ཞུགས་པའི་རིགས་ཚང་མར་ད་ཐེངས་ཡིག་རྒྱུགས་ཀྱི་ཚན་ཁག་ཚང་མའི་གྲུབ་འབྲས་རྩིས་མེད་གཏོང་རྒྱུ་དང་ཆབས་ཅིགཉེས་ཚབས་ཆེ་ཆུང་ལ་གཞིགས་ནས་མཐོ་རྒྱུགས་དང་རྒྱལ་ཁབ་སློབ་གསོའི་ཡིག་རྒྱུགས་སྣ་ཚོགས་ནང་ལོ་གཅིག་ནས་ལོ་གསུམ་བར་ཞུགས་མི་ཆོག་པའི་ཐག་གཅོད་བྱ་རྒྱུ་དང་སྦྲགས།འབྲེལ་ཡོད་ཐག་གཅོད་བྱས་འབྲས་རྒྱུགས་སྤྲོད་སློབ་མའི་དྲང་བདེན་ཡིག་ཚགས་ནང་འགོད་རྒྱུ་རེད།རྫུན་བཟོའི་ནང་ཞུགས་པའི་སློབ་གྲྭར་ཡོད་མུས་ཀྱི་སློབ་ཆེན་སློབ་མརམཐོ་རིམ་སློབ་གྲྭ་དཀྱུས་མའི་སློབ་མའི་དོ་དམ་གཏན་འབེབསལ་གཞིགས་ནས་སློབ་གྲྭའི་སྐྱིད་སྡུག་ནས་ཕྱིར་འབུད་བྱ་རྒྱུ་དང་ནག་ཉེས་བསགས་པར་ཁྲིམས་འཛིན་ལས་ཁུངས་ཀྱིས་ཁྲིམས་ལྟར་ཉེས་དོན་འགན་འཁྲི་བདའ་འདེད་གཏོང་རྒྱུ་རེད།